**Αρμοδιότητα υπηρεσιών**

1. Αιτήσεις αναγγελίας έναρξης ασκήσεως του επαγγέλματος διδασκαλίας σε Φροντιστήρια, Κέντρα Ξένων Γλωσσών και κατ’ οίκον διδασκαλία της περ. 1 της υποπαρ. Θ.12 της παρ. Θ του άρθρου πρώτου του ν. 4093/2012 (συμπεριλαμβανομένων και των επικαιροποιήσεων φακέλων εκπαιδευτικών της υποπ. Θ.13 και Θ.14 του ν. 4093/2012) που υποβάλλονται στο πρωτόκολλο του ΕΟΠΠΕΠ μέχρι και τις 30.6.2021 (ή με σφραγίδα ταχυδρομείου έως 30.6.2021), εξετάζονται και διεκπεραιώνονται από τον ΕΟΠΠΕΠ, ο οποίος τηρεί και το σχετικό αρχείο της χρονικής περιόδου αρμοδιότητάς του.

2. Από 1.7.2021, η οικεία σε περιφερειακό επίπεδο Διεύθυνση Δευτεροβάθμιας Εκπαίδευσης αποτελεί την αρμόδια υπηρεσία για την υποβολή και εξέταση αιτήσεων και δικαιολογητικών αναγγελίας έναρξης ασκήσεως του επαγγέλματος διδασκαλίας σε Φροντιστήρια, Κέντρα Ξένων Γλωσσών και κατ’ οίκον διδασκαλία (της περ. 1 της υποπαρ. Θ.12 της παρ. Θ του άρθρου πρώτου του ν. 4093/2012), συμπεριλαμβανομένων και των επικαιροποιήσεων φακέλων εκπαιδευτικών της υποπαρ. Θ.13 και Θ.14 του ν. 4093/2012, ως ισχύει.

Ομοίως, με απόφαση της οικείας σε περιφερειακό επίπεδο Διεύθυνσης Δευτεροβάθμιας Εκπαίδευσης, ανανεώνονται οι αιτήσεις ανανέωσης που υπεβλήθησαν στον ΕΟΠΠΕΠ μέχρι 30.8.2019 (δυνάμει της περ. 5 της υποπαρ. Θ.12 της παρ. Θ του άρθρου πρώτου του ν. 4093/2012, όπως συμπληρώθηκε με το άρθρο 104 του ν. 4547/2018 / Α΄ 102) και ισχύουν μέχρι και τις 31.8.2021, με αναδρομική ισχύ από 31.12.2019 (σύμφωνα με την περ. 6 της υποπαρ. Θ.12 όπως προστέθηκε με την παρ. β του άρθρου 167 του ν. 4763/2020 (Α΄ 254).